Source: http://kosice.sk/clanok.php?file=volby_komunalne2018.htm&tlac=1
Timestamp: 2018-07-20 18:05:22+00:00
Document Index: 11158860

Matched Legal Cases: ['§ 164', '§ 171', '§ 174', '§ 176', '§ 179', '§ 171', '§ 176', '§ 171', '§ 176', '§ 173', '§ 178']

Dátum poslednej aktualizácie webovej stránky: 16. 7. 2018
3. Šaca	 1
4. Luník IX	 1
5. Barca, Šebastovce, Poľov	 1
8. Juh	 4
9. Krásna	 1
13. Sídlisko KVP	 4
Každý kandidát na poslanca mestského zastupiteľstva ako aj kandidát na primátora mesta Košice musí spĺňať podmienky stanovené zákonom č. 180/2014 Z. z.; osobitne poukazujeme na ustanovenia § 164, § 171 - § 174, § 176 - § 179. Príslušné právne predpisy si môžete pozrieť nižšie v časti Právne predpisy. Kandidát musí mať trvalý pobyt v meste Košice.
Náležitosti kandidátnej listiny sú uvedené v § 171 (pre voľby poslancov) a § 176 (pre voľby primátora) zákona č. 180/2014 Z. z.. Ku kandidátnej listine musí byť pripojené vlastnoručne podpísané vyhlásenie kandidáta uvedeného na kandidátnej listine, že súhlasí so svojou kandidatúrou, nekandiduje na inej kandidátnej listine a nemá prekážky práva byť volený. V prípade kandidátnej listiny politickej strany treba pripojiť aj oznámenie o určení splnomocnenca politickej strany a jeho náhradníka.
Vzhľadom na to, že mesto Košice má viac ako 100 000 obyvateľov, súčasťou kandidátnej listiny nezávislého kandidáta (t. j. nie kandidáta nominovaného politickou stranou) je aj podpisová listina minimálne 1000 voličov s trvalým pobytom v meste Košice podporujúcimi jeho kandidatúru (§ 171 ods. 9 a § 176 ods. 8 zákona č. 180/2014 Z. z.).
Odkaz na vzory kandidátnych listín a príloh ku kandidátnym listinám je uvedený nižšie v časti Dokumenty.
Kandidátnu listinu treba doručiť v listinnej forme zapisovateľovi mestskej volebnej komisie, a to do 11. septembra 2018 (60 dní pred dňom konania komunálnych volieb). Politická strana doručí kandidátnu listinu v listinnej forme prostredníctvom svojho splnomocnenca a nezávislý kandidát osobne. Na kandidátne listiny, ktoré neboli doručené ustanoveným spôsobom, a na kandidátne listiny doručené po uplynutí tejto lehoty sa neprihliada.
Spolu s kandidátnou listinou odporúčame splnomocnencovi resp. nezávislému kandidátovi doručiť aj vyplnený kontaktný formulár (s uvedením emailového a telefonického kontaktu) za účelom rýchlej a efektívnej komunikácie medzi mestskou volebnou komisiou a jej zapisovateľom na jednej strane a splnomocnencom resp. nezávislým kandidátom na druhej strane. Vzor kontaktného formuláru bude čoskoro dostupný nižšie v časti Dokumenty (kontaktný formulár). Doručenie kontaktného formuláru s vyplnenými údajmi v žiadnom prípade nemôže nahradiť chýbajúce náležitosti kandidátnej listiny!
Rovnako odporúčame doručiť aj osobitný písomný súhlas kandidátov so zverejnením ich niektorých údajov uvedených na kandidátnej listine za účelom ich možného bezodkladného zverejnenia na webovej stránke mesta Košice ešte pred samotnou registráciou kandidátnych listín (t. j. nad rámec zákona č. 180/2014 Z. z.). Ak kandidát svoj písomný súhlas neudelí, údaje o jeho osobe sa zverejnia až v rámci zoznamu zaregistrovaných kandidátov v súlade § 173 ods. 2 a § 178 ods. 2 zákona č. 180/2014 Z. z.. Vzor súhlasu bude čoskoro dostupný nižšie v časti Dokumenty (súhlas s predbežným zverejnením údajov o kandidátovi). Doručenie súhlasu s vyplnenými údajmi v žiadnom prípade nemôže nahradiť chýbajúce náležitosti kandidátnej listiny!
vzory kandidátnych listín a príloh ku kandidátnym listinám (prístupné na webovom portáli Ministerstva vnútra SR)
http://www.minv.sk/?oso18_vzory3
kontaktný formulár splnomocnenca politickej strany (politického hnutia, koalície) - pripravuje sa
kontaktný formulár nezávislého kandidáta - pripravuje sa
súhlas s predbežným zverejnením údajov o kandidátovi - pripravuje sa